মহারাষ্ট্রে পুণ্যার্থী বোঝাই গাড়ি পড়ল খাদে! মৃত ৮

ওয়েব ডেস্ক : মহারাষ্ট্রে (Maharastra) ভয়াবহ দুর্ঘটনা (Accident)। খাদে পড়ল পুণ্যার্থী বোঝাই গাড়ি। ভয়াবহ এই দুর্ঘটনায় প্রাণ (Death) হারালেন ৮ জন। আহত হয়েছেন আরও আট জন। তাদেরকে ভর্তি করা হয়েছে হাসপাতালে। গোটা ঘটনায় চাঞ্চল্য ছড়িয়েছে এলাকায়। কীভাবে এই দুর্ঘটনা ঘটল তা নিয়ে তদন্ত শুরু করেছে পুলিশ।

পুলিশ সূত্রে খবর, শনিবার সকালে অষ্টম্ব ঋষি তীর্থযাত্রা থেকে ফিরছিলেন তীর্থযাত্রীদের একটি দল। তবে চাঁদশালী ঘাটের কাছে গাড়ি আসতেই তা গিয়ে পড়ে খাদে। হয় বিকট শব্দ। সেই আওয়াজ শুনে আশেপাশের মানুষ দ্রুত সেখানে ছুটে আসেন। তারা দেখেন তীর্থযাত্রীদের গাড়িটি পড়ে রয়েছে খাদে।

আরও খবর : দীপাবলির দিন শেয়ার বাজারে হবে মুহুরৎ ট্রেডিং! কী এটি?

তার পরেই প্রথমে স্থানীয়রাই উদ্ধারকাজে হাত লাগান। খবর দেওয়া হয় পুলিশকে (Police)। আর এই ভয়াবহ দুর্ঘটনায় মৃত্যু হয়েছে আট পুণ্যার্থীর। আহত হয়ে হাসপাতালে ভর্তি আরও আট জন। তাঁরা আপাতত সেখানেই চিকিৎসাধীন রয়েছেন বলে খবর।

তবে প্রশ্ন উঠছে, কী করে খাদে পড়ল গাড়ি? এ নিয়ে পুলিশের প্রাথমিক অনুমান, যাত্রার সময় গাড়িটিতে যান্ত্রিক ত্রুটি দেখা দিয়েছিল। তার কারণেই নিয়ন্ত্রণ হারিয়ে খাদে গিয়ে পড়ে গাড়িটি। তবে আসল কারণ জানার জন্য তদন্ত শুরু করেছে পুলিশ। পাশাপাশা মৃতদেহগুলিকে পাঠানো হয়েছে ময়নাতদন্তের জন্য।